**Ministru kabineta noteikumu projekta**

**„Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – Projekts) mērķis ir papildināt Ministru kabineta 2016.gada 29.marta noteikumus Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – MK noteikumi Nr.188) ar izņēmumu par iesniedzamo projektu iesniegumu skaitu vienas revitalizējamās teritorijas stratēģijas ietvaros, kas īstenojamas 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM) ietvaros. Papildus Projekts tehniski precizē izmaksu attiecināmības nosacījumus un iznākuma rādītāja skaitlisko vērtību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 6. un 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr.188 nosaka kārtību, kādā tiks īstenoti projekti 5.6.1.SAM ietvaros. Projektā paredzēti grozījumi MK noteikumu Nr.188 5.punktā, to papildinot ar izņēmumu par iesniedzamo projektu iesniegumu skaitu vienas revitalizējamās teritorijas stratēģijas ietvaros.Izņēmuma gadījums ir Rīgas pilsētas Brasas apkaimes un Centra perifērijas apkaimes revitalizējamās teritorijas stratēģija, kuras ietvaros Centrālajā finanšu un līgumu aģentūrā (turpmāk – CFLA) būtu iespējams iesniegt divus projekta iesniegumus.Rīgas pilsētas Brasas apkaimes un Centra perifērijas apkaimes revitalizējamās teritorijas stratēģijas ietvaros CFLA tika paredzēts iesniegt vienu projekta iesniegumu, īstenojot divas projektu kopas:1. prototipēšanas darbnīcas „Riga Makerspace” izveide nekustamajā īpašumā A.Briāna ielā 13, Rīgā (turpmāk – „Riga Makerspace”);2. starpdisciplinārā izglītības, kultūras un radošo industriju atbalsta centra „TabFab” izveide Miera ielā 58a, Rīgā (turpmāk – „TabFab”).Ņemot vērā 2017.gada 4.decembra 5.6.1.SAM Uzraudzības padomes (turpmāk – padome) ietvaros saņemta informācija no valsts akciju sabiedrības „Valsts nekustamie īpašumi” ( turpmāk – VNĪ) par iespējamiem riskiem sākotnēji plānotajā projekta ieviešanas laika grafikā un projekta savlaicīgā uzsākšanā Miera ielā 58a saistībā ar jauniem apstākļiem, kuri nebija zināmi stratēģijas apstiprināšanas brīdī 2016.gadā, proti: 1. TabFab pārbūves nodrošināšanai sadarbībā ar Dānijas Institūtu un piesaistīto finansējumu tiks organizēts starptautisks metu konkurss. Metu konkursu organizēs VNĪ, bet to finansēt apņēmies Dānijas partneris;
2. Tab Fab pārbūves tehniskā projekta izstrādi VNĪ;
3. darbus, kas paredz Miera ielas 58a kvartāla ēku pielāgošanu Latvijas Kultūras akadēmijas vajadzībām, varēs uzsākt tikai pēc Jaunā Rīgas teātra pārcelšanās – t.i. ne ātrāk kā pēc 2020./2021.gada sezonas.

Kā risinājums risku mazināšanai tiek piedāvāts stratēģijas ietvaros īstenot un CFLA iesniegt divus atsevišķus projekta iesniegumus: „Riga Makerspace” un „TabFab”. 2017.gada 4.decembra padomes sēdes ietvaros tika pieņemts lēmums atbalstīt ierosinātos grozījumus Rīgas pilsētas Brasas apkaimes un Centra apkaimes perifērijas revitalizācijas stratēģijā un virzīt grozījumus MK noteikumos Nr.188, paredzot iespēju vienas atbalsta teritorijas ietvaros īstenot vairākas infrastruktūras vienības. Padome saskaņā ar Kultūras ministrijas 2017.gada 1.februāra nolikuma Nr. 2.5.-21-3 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” uzraudzības padomes nolikums” 5.6.apakšpunktu, kas nosaka, ka padome izskata ar 5.6.1.SAM ieviešanu saistītās problēmas, nepieciešamības gadījumā sniedzot priekšlikumus projektu iesniedzējiem, finansējuma saņēmējiem, sadarbības partneriem, atbildīgajai iestādei un sadarbības iestādei par nepieciešamajiem grozījumiem revitalizējamo teritoriju attīstības stratēģijās un normatīvajos aktos, kas saistīti ar 5.6.1.SAM īstenošanu un ietekmē to, sniedza Kultūras ministrijai ieteikumu virzīt grozījumus MK noteikumos Nr.188.Ņemot vērā to, ka 5.6.1.SAM projektu iesniegumu iesniegšana 5.6.1.SAM ierobežotas projektu iesniegumu atlases ietvaros noteikta līdz 2017.gada 29.decembrim, tika pieņemts lēmums VNĪ sagatavot un iesniegt projekta iesniegumus CFLA un atbildīgajai iestādei vienlaikus sagatavot nepieciešamos grozījumus MK noteikumos Nr.188. Padomes ietvaros CFLA tika informēta par pieņemto lēmumu un turpmāk veicamajām darbībām.Ņemot vērā Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” grozījumus, kas apstiprināti ar Ministru kabineta 2017.gada 29.marta rīkojumu Nr.160, MK noteikumu Nr.188 9.1.3.apakšpunktā nepieciešams precizēt iznākuma rādītāja „atjaunoto, izveidoto un pārbūvēto sabiedrisko objektu un infrastruktūras objektu skaits” skaitlisko vērtību, aizvietojot skaitli „18” ar skaitli „12”.Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” grozījumi tika apstiprināti ar 2017.gada 30.novembra Eiropas Komisijas īstenošanas lēmumu, ar kuru groza Īstenošanas lēmumu C(2014) 8505, ar ko apstiprina konkrētus elementus darbības programmā „Izaugsme un nodarbinātība” atbalstam no Eiropas Reģionālās attīstības fonda, Kohēzijas fonda, Eiropas Sociālā fonda un īpašā piešķīruma Jaunatnes nodarbinātības iniciatīvai saskaņā ar mērķi „Investīcijas izaugsmei un nodarbinātībai” Latvijā, un ar kuru apstiprina dažu elementu grozījumus partnerības nolīgumā ar Latviju CCI 2014LV16MAOP001.MK noteikumu Nr.188 37.2.apakšpunktā noteikts, ka projektu pamatojošās dokumentācijas sagatavošanas izmaksas, izņemot projekta iesnieguma veidlapas aizpildīšanas izmaksas, nevar pārsniegt septiņus procentus no projekta kopējām attiecināmajām izmaksām. Septiņu procentu slieksnis tika noteikts, pamatojoties uz projektu (objektu) priekšizpētes datiem, ņemot vērā iepriekšējo pieredzi līdzīgu projektu īstenošanā 2007. – 2013.gada plānošanas periodā. Ņemot vērā Vadošās iestādes sagatavotās 2017.gada 11.jūlija vadlīnijas Nr.2.1. „Vadlīnijās attiecināmo un neattiecināmo izmaksu noteikšanai 2014. –2020.gada plānošanas periodā” (turpmāk – Vadlīnijas) Projekts paredz palielināt 37.2.apakšpunktā noteikto septiņu procentu slieksni līdz 10 procentiem. Lai gan degradēto teritoriju revitalizācijas projektos, ņemot vērā projektu īstenošanas riskus, paredzētas obligātās un izvēles infrastruktūras vienības, kas ļauj projekta īstenošanas gaitā īstenot tādu infrastruktūras vienību skaitu, kas atbilst iepirkuma rezultātiem, papildus, lai mazinātu projekta īstenošanas riskus, gadījumos, kad nepieciešams izmantot papildus metodes vai tehnoloģiskus risinājumus, kā rezultātā var rasties atsevišķu izmaksu pozīciju sadārdzinājums, MK noteikumus Nr.188 paredzēts papildināt ar 37.2.1 apakšpunktu, kas nosaka gadījumus, kad atbildīgā iestāde var lemt par 37.2.apakšpunktā noteiktā izmaksu apmēra paaugstināšanu, atbilstoši padomē lemtajam. Ievērojot Vadlīniju 18.2.apakšpunktā noteikto – Būvuzraudzības, autoruzraudzības un būvprojekta tehniskā projekta vai skiču projekta stadijā izmaksas ir attiecināmas līdz 10 procentiem no būvdarbu līguma summas, MK noteikumi Nr.188 papildināti ar 37.10.1apakšpunktu, paredzot arī gadījumus, kad būvuzraudzības, autoruzraudzības un būvprojekta tehniskā projekta izmaksas ir attiecināmas, arī pārsniedzot Vadlīnijās noteikto īpatsvara ierobežojumu no būvdarbu līguma summas, t.i., 10 procentus no būvdarbu līguma summas. Būvuzraudzības, autoruzraudzības un būvprojekta izmaksas var pārsniegt Vadlīnijās noteikto ierobežojumu un šīs izmaksas var tikt attiecinātas gadījumā, ja ir iestājušies objektīvi izmaksu sadārdzinājuma apstākļi (piemēram, finansējuma saņēmējs iepirkuma procedūras, kas organizēta atbilstoši Publisko iepirkumu likuma prasībām, rezultātā ir saņēmis finanšu piedāvājumus par būvuzraudzības, autoruzraudzības un būvprojekta izstrādes pakalpojumiem, kas pārsniedz Vadlīnijās noteikto ierobežojumu). Būvuzraudzības, autoruzraudzības, būvprojekta izstrādes, būvdarbu u.c. ar projekta īstenošanu saistītu izmaksu sadārdzinājuma gadījumā padome atbilstoši esošajai tirgus situācijai izvērtēs iespējamos rīcības scenārijus un projekta īstenošanas riskus, lai gūtu pārliecību par atbilstošākā rīcības scenārija piemērošanu izmaksu sadārdzinājuma gadījumā. Vienlaikus padome vērtēs, vai būvuzraudzības, autoruzraudzības un būvprojekta izmaksu ierobežojuma pārsniegšanas gadījumā netiek apdraudēta projekta mērķa un rezultātu sasniegšana.Būvuzraudzības, autoruzraudzības, būvprojekta izstrādes, būvdarbu u.c. ar projekta īstenošanu saistītu izmaksu sadārdzinājuma gadījumā, ja tiek pārsniegtas projekta kopējās attiecināmās izmaksas, un atbildīgā iestāde neatbalsta šo papildu izmaksu iekļaušanu projekta attiecināmajās izmaksās, finansējuma saņēmējam ir pienākums nodrošināt projekta mērķa, iznākuma un rezultāta rādītāju sasniegšanu, un finansējuma saņēmējs izmaksu sadārdzinājumu sedz no saviem līdzekļiem.Tāpat nepieciešami grozījumi attiecībā uz projektu izmaksu attiecināmības nosacījumiem MK noteikumu Nr.188 40.punktā. MK noteikumu Nr.188 40.punkts paredz, ka izmaksas ir attiecināmas no projekta iesnieguma iesniegšanas sadarbības iestādē; darbības, kas uzsāktas pirms projekta iesnieguma iesniegšanas, attiecināmas *de minimis* atbalsta ietvaros, taču nav noteikts, ar kuru brīdi izmaksas kļūst attiecināmas projektiem, kuros ir saņemts pozitīvs Eiropas Komisijas lēmums, ar kuru paziņotais valsts atbalsts komercdarbībai ir atzīts par saderīgu ar iekšējo tirgu. Saskaņā ar Eiropas Komisijas 2016.gada 4.augustā apstiprināto notifikāciju SA.43575 (2015/N), tas ir Eiropas Komisijas lēmuma pieņemšanas brīdis par VSIA „Kultūras un sporta centrs „Daugavas stadions”” (turpmāk – Daugavas stadiona projekts).Esošā MK noteikumu Nr.188 43.2.apakšpunkta redakcija ir interpretējama, ka visas MK noteikumu Nr.188 37.2.apakšpunktā noteiktās izmaksas ir attiecināmas tikai kā *de minimis*. Daugavas stadiona projekta gadījumā projekta pamatojošās dokumentācijas sagatavošanas izmaksas radīsies arī projekta otrā posma ietvaros, kad tiks izstrādāts būvprojekts pārējā kvartāla apbūvei. Līdz ar to nepieciešams veikt grozījumus, kas konkrēti nosaka, ka tikai tās MK noteikumu Nr.188 37.2.apakšpunktā noteiktās izmaksas, kas radušās pirms Eiropas Komisijas lēmuma pieņemšanas (vai citu projektu gadījumā – projekta iesniegšanas sadarbības iestādē), ir attiecināmas kā *de minimis*. Izmaksas, kas radušās pēc Eiropas Komisijas lēmuma pieņemšanas ir attiecināmas saskaņā ar lēmumu un izmaksas, kas radušās pēc projekta iesniegšanas sadarbības iestādē, ir attiecināmas saskaņā ar Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 53., 55. un 56.pantu.Paziņojumā Eiropas Komisijai iekļautās 2014. – 2020.gada plānošanas perioda Eiropas Savienības fondu darbības programmas „Izaugsme un nodarbinātība” 5.6.1. SAM ietvaros paredzētās programmas „Kultūras un sporta kvartāla izveide Grīziņkalna apkaimē” (turpmāk – Programma) vadības izmaksas ietver visas ar Daugavas stadiona projekta vadību un īstenošanu saistītās izmaksas, kas atbilstoši Eiropas Komisijas sniegtajai informācijai valsts atbalsta kontekstā uzskatāmas par investīciju izmaksām. Programmas vadības izmaksas ir izmaksas, kas nepieciešamas Daugavas stadiona projekta īstenošanas atbilstības saistošajiem normatīvajiem aktiem nodrošināšanai un projekta mērķa, iznākuma un rezultāta rādītāju sasniegšanas veicināšanai un uzraudzībai, t.sk. ekspertu atlīdzības un pakalpojumu izmaksas, lai nodrošinātu Daugavas stadiona projekta ietvaros īstenoto aktivitāšu un veikto būvdarbu atbilstību saistošo normatīvo aktu prasībām un Daugavas stadiona projekta budžetam, Daugavas stadiona projekta ietvaros īstenoto aktivitāšu ekonomisko pamatotību, Daugavas stadiona projekta ietvaros īstenoto aktivitāšu publicitāti un popularizēšanu mērķa grupā, Daugavas stadiona projekta ietvaros īstenoto aktivitāšu, izveidoto infrastruktūras objektu darbības un Daugavas stadiona projekta rezultātu ilgtspēju.Programmas vadības izmaksas ietver: 1. Daugavas stadiona projekta vadības personāla atlīdzības izmaksas, Daugavas stadiona projekta īstenošanas personāla atlīdzības izmaksas, būvprojekta izstrādes procesa vadības un būvniecības procesa vadības izmaksas, būvprojekta ekspertīzes izmaksas, autoruzraudzības izmaksas, būvuzraudzības izmaksas, iepirkumu procedūru organizēšanas izmaksas, t.sk. metu konkursa organizēšana (žūrijas komisijas darbība un atlīdzība, kā arī godalgu izmaksa), tulkošanas pakalpojumi, iepirkumu komisijā pieaicināto ekspertu izmaksas u.c.;
2. būvniecības, ūdensapgādes, siltumapgādes, ventilēšanas un gaisa kondicionēšanas, vājstrāvu sistēmu, informācijas un komunikācijas sistēmu u.c. tehnisko ekspertu pakalpojumu izmaksas;
3. ar Daugavas stadiona projekta publicitāti un komunikācijas pasākumiem saistītās izmaksas, t.sk. apkaimes iesaistes un aktivizēšanas eksperta izmaksas;
4. sporta infrastruktūras attīstības eksperta izmaksas;
5. sporta infrastruktūras ekspluatācijas plānošanas un organizēšanas ekspertu izmaksas;
6. Daugavas stadiona projekta vadības un ieviešanas kvalitātes uzraudzības izmaksas;
7. citas ekspertīzes un izpētes izmaksas, ja to veikšana ir priekšnosacījums MK noteikumu Nr.188 37.2.1.apakšpunktā noteiktās dokumentācijas izstrādei.

Programmas vadības izmaksas Daugavas stadiona projekta ietvaros ir attiecināmas saskaņā ar MK noteikumu Nr.188 nosacījumiem.Ņemot vērā iepriekš minēto, MK noteikumu Nr.188 40.punkts papildināts ar informāciju par izmaksu attiecināmību gadījumos, kad ir pieņemts EK lēmums, ar kuru paziņotais valsts atbalsts komercdarbībai ir atzīts par saderīgu ar iekšējo tirgu un darbības, kas uzsāktas pirms ir pieņemts EK lēmums, ar kuru paziņotais valsts atbalsts komercdarbībai ir atzīts par saderīgu ar iekšējo tirgu, attiecināmas *de minimis* atbalsta ietvaros. Tāpat MK noteikumu Nr.188 43.punkts papildināts ar 43.3.apakšpunktu, paredzot, ka valsts atbalstu komercdarbībai sniedz saskaņā arī ar Eiropas Komisijas lēmumu, ar kuru paziņotais valsts atbalsts komercdarbībai ir atzīts par saderīgu ar iekšējo tirgu, šo noteikumu 45.3. apakšpunktā noteiktajām izmaksām, izņemot šo noteikumu 37.2.3. un 37.2.4.apakšpunktā noteiktās izmaksas. Atbilstoši precizēta arī MK noteikumu Nr.188 45.3.apakšpunkta redakcija, papildinot to ar izņēmumiem – 37.2.3. un 37.2.4.apakšpunktā noteiktās izmaksas.Projektam nav negatīva ietekme uz 5.6.1. specifiskā atbalsta ietvaros uzsākto projektu iesniegumu atlasi. Ņemot vērā, ka padomei ir tiesības ar padomes nolikuma 5.6.punktu izskatīt un ierosināt grozījumus revitalizējamo teritoriju attīstības stratēģijās un normatīvajos aktos, kas saistīti ar 5.6.1.SAM īstenošanu un ietekmē to, 2017.gada 4.decembra padomes sēdes ietvaros tika pieņemts lēmums VNĪ iesniegt projektu iesniegumus CFLA un atbildīgajai iestādei vienlaikus sagatavot grozījumus MK noteikumos Nr.188 par gadījumiem, kad vienas revitalizācijas teritorijas attīstības ietvaros var iesniegt vairākus projektu iesniegumus, rezultātā netiek kavēta arī 5.6.1.SAM īstenošana.Projektā paredzētie nosacījumi ir labvēlīgi arī īstenošanā esošajiem projektiem. MK noteikumu Nr.188 37.2.apakšpunktā projekta pamatojošās dokumentācijas izmaksas tiek palielinātas no septiņiem procentiem uz 10 procentiem.Tāpat Projekts skaidro un detalizē nosacījumus par izmaksu attiecināmību, un neparedz jaunu nosacījumu ieviešanu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 5.6.1.SAM ietvaros plānotie projektu iesniedzēji, tai skaitā Rīgas pilsētas iedzīvotāji, komersanti, viesi un Rīgas pilsētas pašvaldība.  |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, projekta tiesiskais regulējums nemaina tiesības un pienākumus potenciālajiem finansējuma saņēmējiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, CFLA un potenciālie projektu iesniedzēji (Rīgas pilsētaspašvaldība un VNĪ, VSIA „Kultūras un sporta centrs „Daugavas stadions””) un Izglītības un zinātnes ministrija kā sadarbības partneris atbildīgajai iestādei 5.6.1.SAM ieviešanā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministra p.i.

tieslietu ministrs Dz.Rasnačs

Vīza: Valsts sekretāre D.Vilsone

Sniedze 67330234

Kitija.Sniedze@km.gov.lv